CELEX: 62016CN0481
Language: el
Date: 2016-09-02 00:00:00
Title: Υπόθεση C-481/16: Προσφυγή της 2ας Σεπτεμβρίου 2016 — Ευρωπαϊκή Επιτροπή κατά Ελληνική Δημοκρατία

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/9
            
         Προσφυγή της 2ας Σεπτεμβρίου 2016 — Ευρωπαϊκή Επιτροπή κατά Ελληνική Δημοκρατία
   (Υπόθεση C-481/16)
   (2016/C 383/12)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Α. Μπουχάγιαρ και B. Stromsky)
   
      Καθής: Ελληνική Δημοκρατία
   
      Αιτήματα:
   
   
               —
            
            
               να αναγνωρίσει ότι η Ελληνική Δημοκρατία μη λαμβάνοντας εντός των προβλεπομένων προθεσμιών όλα τα απαραίτητα μέτρα για την εκτέλεση της απόφασης της Επιτροπής της 27ης Μαρτίου 2014 στην υπόθεση SA.34572 σχετικά με κρατική ενίσχυση που εφάρμοσε η Ελλάδα υπέρ της ΛΑΡΚΟ Γενική Μεταλλευτική και Μεταλλουργική Α.Ε. ή, εν πάση περιπτώσει, μην ενημερώνοντας επαρκώς της Επιτροπή για τα μέτρα που έλαβε σύμφωνα με το άρθρο 5 της απόφασης, περέβη τις υποχρεώσεις που υπέχει από τα άρθρα 3, 4 και 5 της εν λόγω απόφασης καθώς και από τη Συνθήκη για τη Λειτουργία της Ευρωπαϊκής Ένωσης·
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Σύμφωνα με την απόφαση της Ευρωπαϊκής Επιτροπής της 27ης Μαρτίου 2014 στην υπόθεση SA.34572, η Ελληνική Δημοκρατία όφειλε να ανακτήσει εντός τεσσάρων μηνών τις ασυμβίβαστες ενισχύσεις που χορήγησε στη ΛΑΡΚΟ, καθώς και να ενημερώσει επαρκώς την Ευρωπαϊκή Επιτροπή για τα απαραίτητα μέτρα προς αυτό το σκοπό. Οι εν λόγω ενισχύσεις συνίσταντο στις κρατικές εγγυήσεις προς τη ΛΑΡΚΟ το 2008, το 2010 και το 2011 και στη συμμετοχή του Δημοσίου στην αύξηση του κεφαλαίου της εταιρείας το 2009.
            
         
               2.
            
            
               Ωστόσο, η Ελληνική Δημοκρατία δεν ανέκτησε τις εν λόγω ενισχύσεις εντός τεσσάρων μηνών, ως όφειλε. Επίσης, η Ελληνική Δημοκρατία συνεχίζει να μην έχει προβεί στις απαραίτητες ενέργειες για την εκτέλεση της απόφασης. Σε κάθε περίπτωση, η Ελληνική Δημοκρατία δεν έχει ενημερώσει επαρκώς την Ευρωπαϊκή Επιτροπή για τις σχετικές ενέργειες για την εκτέλεση της απόφασης.